
IŠVADA
DĖL VISAGINO SAVIVALDYBĖS TARYBOS SPRENDIMO PROJEKTO
„DĖL VISAGINO SAVIVALDYBĖS TARYBOS 2018 M. KOVO 29 D.
SPRENDIMO NR. TS-69 „DĖL ATLYGINIMO UŽ VAIKŲ, UGDOMŲ PAGAL
IKIMOKYKLINIO IR PRIEŠMOKYKLINIO UGDYMO PROGRAMAS,
IŠLAIKYMĄ VISAGINO SAVIVALDYBĖS IKIMOKYKLINIO UGDYMO
MOKYKLOSE NUSTATYMO TVARKOS APRAŠO PATVIRTINIMO“
PAKEITIMO

2025-10-  Nr. I-

	
Visagino savivaldybės administracija, vadovaudamasi Lietuvos Respublikos vietos savivaldos įstatymo 33 straipsnio 3 dalies 6 punktu, teikia išvadą dėl savivaldybės tarybos sprendimo projekto „Dėl Visagino savivaldybės tarybos 2018 m. kovo 29 d. sprendimo Nr. TS-69 „Dėl Atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą Visagino savivaldybės ikimokyklinio ugdymo mokyklose nustatymo tvarkos aprašo patvirtinimo“ pakeitimo“, rengėjas – Visagino savivaldybės tarybos narys Dmitrij Ikonikov.
Lietuvos Respublikos švietimo įstatymo 36 straipsnio 9 dalyje nustatyta, kad „Už sąlygų sudarymą vaikų ir mokinių maitinimui organizuoti valstybinėje ir savivaldybės ikimokyklinio ugdymo ir bendrojo ugdymo mokykloje atsako savininko teises ir pareigas įgyvendinanti institucija (dalyvių susirinkimas), kitose ikimokyklinio ugdymo ir bendrojo ugdymo mokyklose – savininkas (dalyvių susirinkimas). Už maitinimo organizavimą šioje dalyje nurodytose mokyklose ir profesinio mokymo įstaigose, vykdančiose pirminį profesinį mokymą, atsako mokyklos vadovas“.
Visagino savivaldybės administracija nepritaria teisės akto projektui dėl esminių žemiau išvardintų priežasčių.                                                          
1. Aprašo 5 punkto siūlomas pakeitimas, kad Visagino ikimokyklinio ugdymo įstaigose būtų nustatyti maitinimai, t. y. pusryčiai, pietūs ir vakarienė (vietoj pavakarių) iš dalies prieštarauja Lietuvos Respublikos socialinės paramos mokiniams įstatymui (toliau – Įstatymas). Šis įstatymas taikomas mokiniams, besimokantiems bendrojo ugdymo, profesinio mokymo bei ikimokyklinio ugdymo įstaigose. Įstatymo 3 straipsnio 1 dalis nustato socialinės paramos (nemokamo maitinimo) mokiniams rūšis – nemokamas maitinimas (pusryčiai, pietūs, pavakariai, maitinimas mokyklų organizuojamose vasaros poilsio stovyklose). Pagal Įstatymo 5 straipsnio 3 dalį, mokiniams, kurie mokosi pagal priešmokyklinio ugdymo programą ar pagal pradinio ugdymo programą pirmoje ar antroje klasėje, mokykla organizuoja nemokamus pietus, kurie skiriami nevertinant gaunamų pajamų.
Mokiniai, kurie mokosi pagal priešmokyklinio ugdymo programą, teisę į nemokamą maitinimą (pusryčius ir pavakarius) išimties tvarka (vadovaujantis Visagino savivaldybės tarybos nustatyta tvarka 2019-01-31 sprendimas Nr. TS-6) turi, jeigu vidutinės pajamos vienam asmeniui per mėnesį yra mažesnės kaip 2,5 valstybės remiamų pajamų dydžio. 
Pagal Visagino savivaldybės sprendimu patvirtintą tvarką (7 punktas) mokiniai, kurie mokosi pagal priešmokyklinio ugdymo programą, ir kiti mokiniai, mokyklai pateikus prašymą, turi teisę į nemokamus pusryčius, pietus, pavakarius, maitinimą mokyklų organizuojamose vasaros poilsio stovyklose, jeigu vidutinės pajamos vienam asmeniui per mėnesį yra mažesnės kaip 2,5 VRP dydžiai, ir kai: 7.2.1. mokinys patiria socialinę riziką; 7.2.2. mokinį augina bendrai gyvenantys asmenys, patiriantys socialinę riziką; 7.2.3. motina ar tėvas vieni augina vaiką (vaikus), vaikas (vaikai) yra netekęs (-ę) maitintojo; 7.2.4. bendrai gyvenantys asmenys augina tris ir daugiau vaikų; 7.2.5. bent vienas iš bendrai gyvenančių asmenų ar vienas gyvenantis asmuo yra neįgalus; 7.2.6. bendrai gyvenančius asmenis ištinka nelaimingas atsitikimas (gaisras, stichinė nelaimė ir kita); 7.2.7. vieno iš bendrai gyvenančių asmenų ligos atveju.
Lėšų, skiriamų produktams mokinių nemokamam maitinimui įsigyti, dydis yra nustatytas Administracijos direktoriaus 2024-09-23 įsakymu Nr. ĮV-E-336, nuo 2024 m. spalio 1 d. nustatyta, kad priešmokyklinio amžiaus vaikams: pietums skiriama 3,5 proc. BSI (2,45 Eur) dydžio suma, pusryčiams ar pavakariams – 1,6 proc. BSI (1,12 Eur) suma, maitinimui stovyklose (pietūs, pusryčiai, pavakariai) – 6,7 proc. BSI (4,69 Eur suma).
Kadangi lėšų, skiriamų produktams mokinių nemokamam maitinimui įsigyti, dydis nustatytas Administracijos direktoriaus 2024-09-23 įsakymu Nr. ĮV-E-336, lopšelio ir darželio ugdymo grupėms lėšų, skiriamų produktams mokinių nemokamam maitinimui įsigyti, nustatytas Projekte, ugdymo įstaigos, atsižvelgdamos į lopšelio, darželio ir priešmokyklinio amžiaus grupes turės gaminti: 3 kainų pusryčius, 3 kainų pietus, 1 kainos pavakarius, 3 kainų vakarienę. Tikslinga pabrėžti, kad prieš keičiant pavakarius į vakarienę Visagino ikimokyklinio ugdymo įstaigose šis pakeitimas realiai paveiktų valgiaraštį.
Aiškinamajame rašte nėra pateikti numatomi finansavimo šaltiniai šiam pokyčiui įgyvendinti. Tokie pakeitimai negali būti įgyvendinami be tinkamai suplanuoto finansavimo ir aiškaus šių išlaidų paskirstymo. Vakarienės teikimo laikas skirtųsi nuo pavakarių, nes vakarienė paprastai būtų organizuojama vėliau. Pakeitus maitinimo laiką, tektų ilginti valgyklos darbuotojų darbo laiką arba steigti papildomas pareigybes, o tai neišvengiamai pareikalautų papildomų finansinių išteklių. Dėl maisto produktų kainų augimo bei papildomų išlaidų, susijusių su vakarienės teikimu, nuo pirmos siūlomos tvarkos įsigaliojimo dienos tikėtinas pajamų deficito susidarymas. 
2. Teisės akto rengėjas siūlo taikyti fiksuoto dydžio atlyginimo sumą, „nepririšant“ prie BSI, tokiu būdu nepaisydamas infliacijos ir indeksavimo procesų pasekmių. Atsisakant BSI dydžio, nuo kurio skaičiuojamas maitinimo dydis, siūloma nustatyti priešmokyklinio ugdymo grupės (5-6 metų) vienos dienos dydžio atlyginimą už maitinimą, prieštaraujantį Administracijos direktoriaus 2024-09-23 įsakymu Nr. ĮV-E-336 nustatytam dydžiui. Atsisakymas nuo BSI nėra pagrįstas, nes Įstatyme numatytas lėšų dydis mokinių nemokamam maitinimui skirtiems produktams įsigyti vienai dienai vienam mokiniui (įskaitant PVM) yra susietas su BSI, be to, turime įsivertinti tai, kad nuo 2026 metų dėl antros pakopos pensijų reformos planuojamas kainų augimas, todėl atlyginimo už maitinimą dydžio susiejimas su BSI yra pagrįstas.
[bookmark: _Hlk212445388]3. Dėl projekto 5.1 papunkčio turinio. Siūlomas teisinis reguliavimas prieštarauja Lietuvos Respublikos vaiko teisių apsaugos pagrindų įstatymo 4 straipsnyje įtvirtinam nediskriminavimo principui  – kiekvienas vaikas turi lygias su kitais vaikais teises ir negali būti diskriminuojamas dėl savo arba savo tėvų ar kitų jo atstovų pagal įstatymą lyties, rasės, tautybės, pilietybės, kalbos, kilmės, socialinės padėties, įsitikinimų ar pažiūrų, amžiaus, sveikatos būklės, religijos, etninės priklausomybės ar kitų aplinkybių. Kiekvienam vaikui be jokios diskriminacijos garantuojamos visos Konstitucijoje, Jungtinių Tautų vaiko teisių konvencijoje, jos fakultatyviuose protokoluose, Jungtinių Tautų neįgaliųjų teisių konvencijoje ir Jungtinių Tautų vaiko teisių deklaracijoje išvardytos teisės ir laisvės.
Be to, siūlomi 5.1 papunktyje pakeitimai didina administracinę naštą ir vaikų tėvams (globėjams) – raštiškų sutikimų teikimas ir mokyklai –  raštiškų prašymų priėmimas, priemokos už maitinimą skaičiavimas ir administravimas. Tėvams (globėjams) nesutikus mokėti papildomai už vakarienę, mokykla turės užtikrinti maitinimą pavakariais. Socialinę paramą gaunantiems vaikams papildomas mokestis gali būti nepriimtinas ir jie negalėtų ar nenorėtų papildomai mokėti. O tai sukeltų papildomas darbo sąnaudas mokyklos personalui ir papildomų administracinių išlaidų, susijusių su maitinimo organizavimu.
[bookmark: _Hlk211327594]	4. Projekto rengėjo siūlymas keisti Aprašo 7 punktą nėra pakankamai pagrįstas. Siūlymas nustatyti fiksuotą mokestį už ugdymo ir  ūkio reikmes 20 Eur rugsėjo-gegužės mėnesiais ir 25 Eur birželio-rugpjūčio mėn. mums taip pat nesuprantamas ir neaišku kuo pagrįstas (aiškinamajame rašte nėra pateiktas paaiškinimas). Atsižvelgiant į naujojo Aprašo įgyvendinimą, buhalteriams (apskaitininkams) padidės darbo krūvis, tėvams (globėjams) kils neaiškumų, kodėl vasaros metu turi mokėti daugiau. Šis pasiūlymas nėra pagrįstas objektyviais kriterijais, pavyzdžiui, bendruomenės poreikiais ar pasikeitusiu teisiniu reglamentavimu, todėl lieka neaiškus tokio pakeitimo tikslas ir siekiami lūkesčiai. 
	Atsižvelgiant į tai, kad procentinė mėnesinė įmoka nesikeičia, nėra teisinių ar objektyvių pagrindų atsisakyti 71 punkto. 
[bookmark: _Hlk212068131]5. Aprašo 26 punktas reglamentuoja, kad mokyklos taryba veikia pagal Lietuvos Respublikos švietimo įstatymo 60 straipsnio 3 dalį, pagal kurią „Mokyklos taryba – aukščiausioji mokyklos savivaldos institucija, sudaryta iš mokinių, mokytojų, tėvų (globėjų, rūpintojų) ir vietos bendruomenės atstovų. Mokinių, mokytojų ir tėvų (globėjų, rūpintojų) atstovai į mokyklos tarybą renkami mokyklos nuostatuose ar įstatuose nustatyta tvarka. Už savo veiklą mokyklos taryba atsiskaito ją rinkusiems mokyklos bendruomenės nariams.“ Pagal Lietuvos Respublikos švietimo įstatymo 60 straipsnio 2 dalį, „Mokyklos savivaldos institucijos kolegialiai svarsto mokyklos veiklos ir finansavimo klausimus ir pagal kompetenciją, apibrėžtą mokyklos įstatuose, priima sprendimus, daro įtaką vadovo priimamiems sprendimams, atlieka visuomeninę mokyklos valdymo priežiūrą. Mokyklos savivaldos institucijų įvairovę, jų kompetenciją ir sudarymo principus įteisina mokyklos įstatai.“ Vadovaujantis galiojančiais teisės aktais, mokyklos tarybos sprendimu turi būti svarstomi ir priimami su mokyklos veikla bei jos finansavimu susiję klausimai. 
6. Teikiamos pastabos dėl kalbos taisyklingumo. Sprendimo projekto 1.2 papunktyje turi būti rašoma „5.1 papunktį“ ir papunkčio tekstas rašomas kabutėse. Sprendimo projekto 1.3 papunktyje išdėstytame 7 punkte žodis „tėvai“ turi būti rašomas mažąja raide (toks trumpinys teikiamas 5 punkte), mėnesių pavadinimai rašytini mažosiomis raidėmis. Sprendimo projekto 1.4 papunktyje turi būti rašoma: „Pripažinti netekusiu galios 71 punktą.“ Sprendimo projekto 2 punkte praleistas žodis „įsigalioja“.
7. Teikiamos pastabos dėl teisinės technikos dėl projekto 5.1 papunkčio numeracijos. Naujas punktas turi būti rašomas su novela (novelos žymimos papildomais arabiškais skaitmenimis, rašomais pagrindinio ženklo, žyminčio struktūrinės dalies eiliškumą, dešinės pusės viršuje).
Atsižvelgiant į nurodytas aplinkybes, aiškinamajame rašte turi būti tiksliai pateiktas pagrindimas fiksuotos atlyginimo dalies įvedimui už maitinimą, nurodyta, kiek papildomų finansinių išteklių reikėtų pavakarių pakeitimui vakariene bei paaiškintos procentinės dalies išbraukimo iš ugdymo ir ūkio reikmių priežastys. Tokie pakeitimai negali būti įgyvendinami be tinkamai suplanuoto finansavimo ir aiškaus šių išlaidų paskirstymo.
Dėl nurodytų priežasčių ir nepagrįstumo šiam Projektui nepritarta.

    VISAGINO SAVIVALDYBĖS ADMINISTRACIJA     Biudžetinė įstaiga, Parko g. 14, 31140 Visaginas , t el.  +370   386 31551   E l. p. visaginas@visaginas.lt , e .pristatymo dėžutės adresas 188711925   Duomenys kaupiami ir saugomi Juridinių asmenų registre, kodas 188711925       IŠVADA   DĖL VISAGINO SAVIVALDYBĖS TARYBOS SPRENDIMO PROJEKTO   „DĖL VISAGINO SAVIVALDYBĖS TARYBOS 2018 M. KOVO 29 D.   SPRENDIMO NR. TS - 69 „DĖL ATLYGINIMO UŽ VAIKŲ, UGDOMŲ PAGAL   IKIMOKYKLINIO IR PRIEŠMOKYKLINIO UGDYMO PROGRAMAS,   IŠLAIKYMĄ VISAGINO SAVIVALDYBĖS IKIMOKYKLINIO UGDYMO   MOKYKLOSE NUSTATYMO TVARKOS APRAŠO PATVIRTINIMO“   PAKEITIMO     2025 - 10 -    Nr. I -         Visagino savivaldybės administracija, vadovaudamasi Lietuvos  Respublikos vietos savivaldos įstatymo 33 straipsnio 3 dalies 6 punktu, teikia  išvadą dėl savivaldybės tarybos sprendimo projekto  „ Dėl Visagino  savivaldybės tarybos 2018 m.  k ovo 29 d. sprendimo Nr. TS - 69   „ Dėl  A tlyginimo   už vaikų, ugdomų pagal ikimokyklinio ir priešmokyklinio ugdymo programas,  išlaikymą Visagino savivaldybės ikimokyklinio ugdymo mokyklose nustatymo  tvarkos aprašo patvirtinimo“ pakeitimo“,  rengėjas  –   Visagino savivaldybės  tarybos narys Dmitrij Ikonikov.   Lietuvos Respublikos švietimo įstatymo 36 straipsnio 9 dalyje nustatyta,  kad „ Už sąlygų sudarymą vaikų ir mokinių maitinimui organizuoti valstybinėje  ir savivaldybės ikimokyklinio ugdymo ir bendrojo ugdymo mokykloje atsako  savininko teises ir pareigas įgyvendinanti institucija (dalyvių susirinkimas),  kitose ikimokyklinio ugdymo ir b endrojo ugdymo mokyklose  –   savininkas  (dalyvių susirinkimas). Už maitinimo organizavimą šioje dalyje nurodytose  mokyklose ir profesinio mokymo įstaigose, vykdančiose pirminį prof esinį  mokymą, atsako mokyklos vadovas“.   Visagino savivaldybės administracija nepritaria teisės akto projektui dėl  esminių žemiau išvardintų priežasčių.                                                               1 .  Aprašo 5 punkto siūlomas pakeitimas, kad Visagino ikimokyklinio  ugdymo įstaigose būtų nustatyti maitinimai, t. y. pusryčiai, pietūs ir vakarienė  (vietoj pavakarių)   iš dalies prieštarauja Lietuvos Respublikos socialinės  paramos mokiniams įstatym ui (toliau  –   Įstatymas) . Šis įstatymas taikomas 

